
            Nr.23/252/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.64/2006 pentru aprobarea preluării pachetului de acţiuni deţinut de Societatea „Daewoo Motor Company Ltd.” la Societatea Comercială „Daewoo Automobile România” – S.A., transmis Comisiei pentru industrii şi servicii, spre dezbatere şi avizare în fond, în procedură de urgenţă, cu adresa nr.P.L.x 821 din 8 noiembrie 2006.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

RAPORT

asupra proiectului de Lege privind aprobarea Ordonanţei de urgenţă a Guvernului nr.64/2006 pentru aprobarea preluării pachetului de acţiuni deţinut de Societatea „Daewoo Motor Company Ltd.” la Societatea Comercială „Daewoo Automobile România” – S.A.


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.64/2006 pentru aprobarea preluării pachetului de acţiuni deţinut de Societatea „Daewoo Motor Company Ltd.” la Societatea Comercială „Daewoo Automobile România” – S.A., transmis cu adresa nr.P.L.x 821 din 8 noiembrie 2006.



Senatul, în calitate de primă Cameră sesizată, a adoptat proiectul de lege în şedinţa din 1 noiembrie 2006.



Comisia pentru buget, finanţe şi bănci, Comisia juridică, de disciplină şi imunităţi şi Comisia pentru politică economică, reformă şi privatizare au avizat favorabil proiectul de lege cu avizele nr.712/27.11.2006, nr.31/1309/09.11.2006, respectiv nr.21/450/22.11.2006.



Consiliul Legislativ a avizat favorabil proiectul de lege cu avizul nr.1228/12.09.2006.



Proiectul de lege are ca obiect aprobarea preluării pachetului de acţiuni deţinut de Societatea Daewoo Motor Company Ltd. la Societatea Comercială Daewoo Automobile România – S.A. şi a conţinutului contractului de transfer de acţiuni şi remitere de datorie, în forma convenită de Societatea Comercială Daewoo Automobile România – S.A. şi societatea sud-coreeană Daewoo Motor Company.


În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 6 decembrie 2006.



La lucrări au participat, în calitate de invitaţi, domnul Stelian Bănăţeanu – director general la Ministerul Economiei şi Comerţului, domnul Alexandru Alexe – director general OPSPI şi domnul Cornel Bobâlcă – consilier OPSPI.



La dezbaterea acestui proiect de lege, din totalul de 22 membri ai Comisiei pentru industrii şi servicii au fost prezenţi 20 de deputaţi.



În urma examinării proiectului de lege, membrii Comisiei pentru industrii şi servicii au hotărât, în unanimitate, adoptarea proiectului de Lege privind aprobarea Ordonanţei de urgenţă a Guvernului nr.64/2006 pentru aprobarea preluării pachetului de acţiuni deţinut de Societatea „Daewoo Motor Company Ltd.” la Societatea Comercială „Daewoo Automobile România” – S.A., în forma adoptată de Senat.



În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                            SECRETAR,
                   Iulian Iancu                                           Constantin Petrea
Consilier,

Silvia Vlăsceanu

